**Акционарско друштво**

**Олимпијски центар “Јахорина“ Пале**

**Јахорина бб, П а л е**

**Скупштина акционара**

Број:

Датум:

На основу члана 5 Закона о јавним предузећима („Службени гласник Републике Српске“ број 75/04 и 78/11), члана 281 Закона о привредним друштвима Републике Српске („Службени гласник Републике Српске“ број 127/08, 58/09, 100/11, 67/13 и 100/17), члана 6 i 23 Закона о тржишту хартија од вриједности („Службени гласник Републике Српске“ број 92/06 34/09, 30/12, 59/13, 108/13 и 04/17) и члана 35. Статута друштва, Скупштина акционара А.Д. ОЦ „Јахорина“ Пале, на сједници, одржаној дана \_\_\_2019. године, д о н и ј е л а ј е

**ОДЛУКУ**

**о трећој емисији обвезница јавном понудом**

Овом Одлуком регулише се поступак треће емисије обвезница јавном понудом на Бањалучкој берзи хартија од вриједности а.д. Бања Лука, емитента А.Д. ОЦ „Јахорина“ Пале (у даљем тексту: Емитент).

Основни елементи емисије обвезница су:

1. **Пуни назив и адреса емитента**: Акционарско друштво Олимпијски центар „Јахорина“ Пале, Јахорина бб, 71420 Пале;
2. **Ознака и регистарски број у регистру емитената код Комисије за хартије од вриједности**: ОСЈН, 04-490-27/03, рјешење број: 01-03-РЕ-259/03, од 05.03.2003. године;
3. **Циљеви инвестирања, начин коришћења средстава, очекивани ефекти**:

Новчана средства прикупљена емисијом обвезница, у укупном износу од 7.000.000 КМ, ће се користити за изградњу гондоле на Јахорини „ГД10 Партизан“.

Основни друштвени циљ изградње гондоле је боље искоришћење туристичког потенцијала Јахорине, модернизација, повећање броја посетилаца и обима туристичких услуга, раст конкурентности пословања.

Основни економски циљ је модернизација и технолошко унапређење постојеће туристичке понуде Јахорине. Пројекат би требало да омогући раст пословне конкурентности и повећање броја посетилаца. Такође, један од економских циљева је директно отварање неколико радних места на период од минимум 20 година, активирање одређеног броја пројектантских, грађевинских и извођачких предузећа у трајању изградње, а потом и на одржавању предметне гондоле. Изградњом гондоле ОЦ Јахорини се отварају разне могућности за напредовање и остваривање што бољих пословних резултата.

1. **Врста емисије:** емисија обвезница, јавном понудом;
2. **Редни број емисије, ознака врсте и класа хартија од вриједности и појединачна права из хартија од вриједности – CFI код**: трећа емисија дугорочних корпоративних обвезница, CFI код: DBFSBR;
3. **Број, номинална вриједност хартија од вриједности и укупна вриједност емисије**: Трећом емисијом емитује се 7.000.000 обвезница, номиналне вриједности 1 КМ, укупне номиналне вриједности емисије 7.000.000 КМ;
4. **Доспијеће, висина камате, начин и рокови исплате главнице и начин одређивања дана плаћања**: Доспијеће емисије је 15 (петнаест) година од дана регистрације обвезница из емисије у Централном регистру хартија од вриједности а.д. Бања Лука. Каматна стопа износи 4% на годишњем нивоу. Током прве 3 (три) године исплаћиваће се годишње само камата (грејс период), а након тога главница и припадајући дио камате исплаћиваће се наредних 12 (дванаест) година у једнаким годишњим ануитетима (12 ануитета).

Плаћање ће се вршити под средством платног агента. Рок плаћања доспјелог ануитета од стране Емитента на рачун за посебну намјену платног агента износи три радна дана од дана доспијећа ануитета, а платни агент врши исплату са рачуна за посебну намјену на рачуне власника обвезница у року од три радна дана од дана уплате ануитета на рачун за посебну намјену. Уколико је дан исплате ануитета из обвезница нерадни дан, исплата ће се вршити првог наредног радног дана. Радни дан је дан који је утврђен као радни дан Централног регистра а.д. Бања Лука, те пословних банака које обављају послове платног промета у Републици Српској и БиХ. У случају кашњења исплате ануитета Емитент је обавезан да плати и законску затезну камату.

1. **Обезбјеђење:**

Обавезе Емитента из обвезница представљају обезбијеђене обавезе. У циљу обезбјеђења уредног плаћања обавеза по основу емитованих обвезница из треће емисије Емитент ће издати 15 мјеница и мјенично овлашћење, које ће предати платном агенту. У случају кашњења Емитента са исплатом ануитета, платни агент је овлашћен да може неопозиво, безусловно, без протеста и без трошкова попунити и комплетирати садржину мјенице и све друге неопходне елементе на свакој мјеници, те да изврши наплату са свих рачуна Емитента код пословних на посебан рачун са којег ће наплаћена средства ануитета у уговореном року дозначити власницима обвезница.

Платни агент није надлежан за наплату, обрачун и исплату законске затезне камате, нити је овлашћен за предузимање других мјеничних радњи у поступцима пред надлежним судовима. У сврху остваривања права власника обвезнице на исплату ануитета у судским извршним поступцима, Емитент се обавезује да на захтјев власника обвезнице изда додатне мјенице власницима обвезница.

Поред претходно наведеног обезбјеђења емисије обвезница мјеницама, Емитент ће у корист власника обвезница предметне емисије засновати заложно право на:

* жичари ЦД6 Скочине, изграђенoj 2013. године, књиговодствене вриједности 8.027.000 КМ, процијењене вриједности 8.400.000,00 КМ;
* гондоли „ГД10 Партизан“ - новој десетосједној кабинској жичари са пратећом опремом, која ће бити набављена на основу Уговора о набавци робе, број: 2531-ОЦ/19 од 19.04.2019. године, из средстава прибављених трећом емисијом обвезница, а чија фактурна вриједност износи 11.655.000 КМ.

1. **Укупан број и вриједност до сада емитованих обвезница:** Емитент је до сада емитовао двије емисије обвезница:
   * Првом емисијом обвезница емитовано је 15.000.000 конвертибилних обвезница, номиналне вриједности 1 КМ, укупне номиналне вриједности емисије 15.000.000 КМ. Доспијеће прве емисије конвертибилних обвезница је 15 година од дана уписа емисије у Централни регистар хартија од вриједности а.д. Бања Лука - 29.03.2011. године. Каматна стопа износи 6% на годишњем нивоу. У току прве године исплаћивала се годишње само камата (грејс период), а након тога главница и припадајући дио камате исплаћују се у једнаким годишњим ануитетима (14 ануитета), најкасније петнаест дана од дана доспијећа ануитета. Обвезнице прве емисије конвертоване су у редовне акције Емитента;
   * Другом емисијом обвезница емитовано је 10.375.000 обвезница, номиналне вриједности 1 КМ, укупне номиналне вриједности емисије 10.375.000 КМ. Доспијеће друге емисије обвезница је 12 година од дана уписа емисије у Централни регистар хартија од вриједности а.д. Бања Лука – 8.12.2017. године. Каматна стопа износи 4% на годишњем нивоу. У току прве двије године исплаћује се мјесечно само камата (грејс период), а након тога главница и припадајући дио камате исплаћују се у једнаким мјесечним ануитетима (120 ануитета), у року од пет дана од дана доспијећа ануитета.
2. **Валутна клаузула**: Конвертибилна марка (КМ) као званична валутау БиХ везана је за EURO. Централна банка Босне и Херцеговине одржава монетарну стабилност у складу са „Currencyboard“ аранжманом (1 КМ = 0,51129 EURO, односно 1 EURO = 1,95583КМ), што значи да издаје домаћу валуту уз пуно покриће у слободним конвертибилним девизним средствима по фиксном курсу (1КМ = 0,51129 EURO, односно 1 EURO = 1,95583КМ).

Ради очувања реалне вриједности, уколико дође до промјене курса КМ у односу на EURO, примјењиваће се валутна клаузула (прерачун КМ у EURO, односно EURO у КМ) по средњем курсу, а према курсној листи Централне банке БиХ на дан доспијећа ануитета;

1. **Износ регистрован огосновног капитала**: Регистровани основни капитал Емитента износи 71.568.347 КМ и подијељен је на 71.568.347 редовних акција, класе „А“, са номиналном вриједношћу од 1 КМ по једној акцији.
2. **Права и ограничења права из обвезница**: право на поврат главнице и право на наплату припадајуће камате;
3. **Емисија се врши без кориштења права прече куповине**;
4. **Продајна цијена и начин њеног утврђивања**: Цијена по којој купци уписују и уплаћују обвезнице формираће се на берзи, по методи континуиране јавне понуде, у складу са Правилима Бањалучке берзе, стим да ће продајни налог бити унесен по цијени од 1КМ. Стандард повећања цијене је 0,01 КМ;
5. **Критеријум успјешности емисије**: Емисија се сматра успјешном ако, у року од 10 дана, предвиђеном за упис и уплату, буде писано и уплаћено најмање 100% обвезница понуђених у Јединственом проспекту;
6. **Вријеме почетка изавршетка уписа и уплате**: Дан почетка уписа и уплате обвезница, односно дан уноса продајног налога у берзански систем трговања (БСТ) од стране берзанског посредника „Адвантис Брокер“ а.д. Бања Лука, биће утврђен у јавном позиву за упис и уплату емисије обвезница, који ће бити објављен на Интернет страници Бањалучке берзе: [www.blberza.com](http://www.blberza.com) и у дневним новинама које се дистрибуирају на цијелој територији Републике Српске, у којем ће бити назначена мјеста на којима се Јединствени проспект може бесплатно добити, те адреса на којој се може бесплатно наручити поштом и Интернет адреса са које се може преузети. Упис и уплата ће трајати 10 дана;
7. **Мјесто уписа и уплате**: Упис обвезница ће се вршити на Бањалучкој берзи, посредством овлаштених берзанских посредника на тржишту хартија од вриједности Републике Српске, у складу са радним временом овлаштених берзанских посредника.

Уплате за куповину обвезница купци врше на рачун овлаштеног берзанског посредника на тржишту хартија од вриједности Републике Српске, посредством којег издају налог за упис обвезница. По реализацији куповног налога овлаштени берзански посредник трансферише износ новчаних средстава који одговара броју уписаних обвезница помножених са цијеном реализације на привремени намјенски рачун за депоновање уплата по основу куповине обвезница, отворен код једне од комерцијалних банака у Босни и Херцеговини. Подаци о банци и броју рачуна на који берзански посредници трансферишу уплате биће објављени у Јавном позиву за уписи уплату емисије обвезница и доступни у просторијама Емитента/ агента емисије. Средство плаћања је новац, конвертибилне марке (КМ).

1. **Назнака о задржаном праву емитентана одустајање од јавне понуде прије истека рока утврђеног за њихову пи си уплату**: Емитент задржава право на завршетак поступка уписа и уплате обвезница уколико емисија буде у цјелости уписана и уплаћена прије истека рока утврђеног за њихову писи уплату.

Емитент задржава право на одустајање од јавне понуде обвезница и прекид емисије прије истека рока за њихову пи си уплату;

1. **Начин и рокови поврата уплаћених средстава код одустајања од уписа и уплате или не успјеле емисије:** Свако лице које је уписало и уплатило обвезнице на основу података из Јединственог проспекта прије његове измјене има право да у року од 15 дана од дана пријема измјена Јединственог проспекта откаже упис обвезница и затражи поврат уплаћеног износа. Уплаћени износ биће враћен купцу у року од три дана од дана пријема захтјева за поврат средстава.

Уколико упис и уплата обвезница из треће емисије не буду извршени у складу са тачком 2, подтачка 15. Ове Одлуке, упис обвезница се поништава, а све уплате које је Емитент примио за уписане обвезнице, враћају се купцима у року од три дана од дана пријема рјешења Комисије за хартије од вриједности Републике Српске;

1. **Пријевремени откуп обвезница:** Емитент може, у било које вријеме, откупити обвезнице по било којој цијени на тржишту или на други начин, под условом да, у случају куповине јавном понудом, таква понуда буде једнако доступна свим власницима обвезница и да таква понуда буде у складу са законским одредбама. Ниједан власник обвезница није дужан прихватити понуду Емитента нити је дужан продати било који број обвезница којима располаже. За износ обвезница које је Емитент откупио прије датума исплате ануитета може се умањити износ неотплаћених обвезница на сљедећем датуму исплате ануитета по обвезници.

Агент треће емисије обвезница Емитента је „Адвантис Брокер“ а.д. Бања Лука.

Овлашћује се директор Емитента, Дејан Љевнаић, за спровођење треће емисије обвезница јавном понудом.

Овлашћује се Надзорни одбор А.Д. ОЦ ''Јахорина'' Пале да изврши исправке или допуне ове Одлуке, а у вези са евентуалним примједбама или захтјевима Комисије за хартије од вриједности Републике Српске и Централног Регистра хартија од вриједности а.д. Бања Лука, осим дијелова Одлуке који се односе на основне елементе емисије: износ емисије, каматну стопу, рок доспијећа и обезбјеђење.

Ова Одлука ступа на снагу даном доношења.

|  |
| --- |
| **Предсједник Скупштине акционара** |